Beter handelsbalans vir November | Die Vryburger
Beter handelsbalans vir November
December 31, 2014 - Ekonomie - 2 comments
Alhoewel beide uitvoere en invoere vir November laer was as verlede maand was die netto effek 'n kleiner handelstekort wat op R5.7-miljard geëindig het.
Invoere het R89.7-miljard beloop wat 18.7% laer was as in Oktober terwyl uitvoere 5.3% laer was en op R84-miljard gestaan het.
Teenoor die vorige maand het uitvoere in die mynsektore met R991-miljoen gestyg wat 7.3% hoër was, terwyl die vervaardigingsektor se uitvoere met R4.03-miljard gedaal het. Aan die invoerkant het motorvoertuie, masjinerie en elektroniese toerusting en verwante onderdele met R5.2-miljard gedaal vir November.
Die maand se handel met Asië het 'n nadelige saldo van R16.7-miljard getoon en Europa 'n tekort van R9.9-miljard. Handel met Afrika het positief geëindig op R7.0-miljard met uitvoere daarheen van R15.6-miljard.
Die opgelope tekort vir die jaar staan tans op R101.1-miljard teenoor die vorige jaar se ooreenstemmende tydperk se R73.2-miljard.
Die land se bruto reserwes het in November met 0.3% gedaal tot $48.5-miljard teenoor die vorige maand se $50-miljard.
2 thoughts on "Beter handelsbalans vir November"
Joffre Papenfus January 2, 2015 at 11:18 am
Die probleem is modern ekonomiese teorie, wat mense wil wysmaak volgehoue spandering is 'n oplossing.
Of dit spandabelrige feestye, of bloot die gejaar na onmiddelike bevrediging is, die resultaat is dieselfde.
In SA is daar die volk-spesifieke probleem van 'n meerderheid wat almal 'n eerste-wereld leefstyl opeis, sonder om te verstaan dat jy daarvoor moet werk.
Die algehele verbrokkeling van gesonde verstand t.o.v. die ekonomie beteken dat sg. kundige oplossings geensins gaan werk totdat mense begin om met redelike verwagtinge bereid is om 'n redelike produktiwiteit te handhaaf nie.